หุ้นเช้านี้จับตาคดียุบพรรค
นักวิเคราะห์ประเมินดัชนีเช้าวันนี้รอดูผลการแถลงปิดคดียุบพรรคประชาธิปัตย์เป็นหลัก
30 พ.ย. 2553

นักวิเคราะห์ประเมินดัชนีเช้าวันนี้รอดูผลการแถลงปิดคดียุบพรรคประชาธิปัตย์เป็นหลัก
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน กล่าวว่า ตลาดหุ้นไทยเช้านี้รอดูผลการแถลงปิดคดียุบพรรคประชาธิปัตย์เป็นปัจจัยหลัก ขณะที่ปัจจัยภายนอกมีทั้งบวกและลบ เรื่องเกาลีจะยังเป็นลบอยู่เพราะยังหาข้อสรุปไม่ได้ เชื่อต่างชาติวันนี้เป็นลักษณะไซด์เวย์และไซด์เวย์ดาวน์ 
ในประเทศน้ำหนักขึ้นอยู่กับปัจจัยว่าศาลรัฐธรรมนูญจะมีคำตัดสินคดียุบพรรคปชป.หริอไม่ หากตัดสินยุบพรรคอาจจะตัดสิทธิทางการเมืองคณะกรรมการบริหารคนใดบ้างหรือไม่ตัดสิทธิเลย ช่วงก่อนประกาศก็จะเป็นไซด์เวย์ดาวน์ แนวรับสำคัญ 986 และ 983 จุด กรณีที่แย่กว่าคาดดูที่ 978 จุด แนวต้าน 996 และ 999 จุด 
"วันนี้ต้องตามสถานการณ์ในประเทศอย่างใกล้ชิด" นายถนอมศักดิ์ กล่าว